JERUSALEM STUDIO
Shalom! Tervetuloa Jerusalem studioon.
Israel ja Hizbollah eivät pyri täyden mittakaavan sotaan.
Päätelmä on perusteltua.
Laukausten vaihtoa on käyty nyt viisi kuukautta Libanonin rajalla -
sekä Pohjois-Israelin Galilean alueilla.
Osapuolet haluavat palata takaisin tyyneen mutta kireään tilanteeseen -
joka vallitsi ennen 7. lokakuun Hamasin iskuja.
Israel ei kuitenkaan hyväksy muuta kuin Hizbollahin vetäytymisen -
rajan läheisyydestä.
Israel on tehnyt selväksi että se toteuttaa tämän sotilaskeinoin -
mikäli diplomatia epäonnistuu, niin kuin tähän asti on nähty.
Onko sota väistämätön?
Sisältääkö se iskuja syvälle Libanoniin, aina Beirutiin asti, -
sekä ohjusiskuja aina Tel Aviviin saakka?
Aiheesta keskustelemassa -
eversti (eläk.) Joel Rayburn, -
USA:n kansallisen turvallisuus- neuvoston entinen johtaja -
mm. Libanonin, Syyrian, Irakin ja Iranin asioissa.
Hän on myös entinen Syyria-erikoislähettiläs.
Hän on USA:n Lähi-idän tutkimuskeskuksen perustaja.
Mukava nähdä.
Everstiluutnantti (res.) Sarit Zehavi, -
tutkimus- ja koulutuskeskus Alman perustaja ja toimitusjohtaja.
Mukava nähdä. - Kiitos kutsusta.
- Studiossa TV7:n toimittaja Amir Oren.
Alustatko aiheemme.
- Olemme sotia seuranneina tottuneet näkemään -
aavikko- tai meritaisteluja -
armeijoiden ja meri- ja ilmavoimien välillä.
Niiden laukausten vaihto on lähes kliinistä.
Mutta kun väestö joutuu osalliseksi, -
tulee kuolonuhreja ja väki joutuu evakkoon, -
tilanteesta tulee monimutkainen.
Kaikelle on aikarajansa. Ihmisten pitää päästä takaisin.
Yhteisöt pitää rakentaa uusiksi.
Näiden reilun viiden kuukauden aikana -
olemme nähneet että sodan laajeneminen olisi huono vaihtoehto.
Jos Hizbollah ei toteuta Israelin vaatimuksia -
sille ei juuri jää muita vaihtoehtoja kuin pakottaa Hizbollah -
maaoperaatiolla ja ilmaiskuilla -
syvälle Libanonin maaperälle -
jotta sen vaatimukset toteutuisivat.
USA:n lähettiläs Amos Hochstein -
on toiminut välittäjänä.
Hän on yrittänyt sovitella Hizbollahin vaatimukset -
kiistellystä 13. piiristä -
raja-alueella.
Toistaiseksi mitään menestystä ei ole saavutettu.
Toisaalta, neuvotteluille ei ole aikarajaa.
Israel haluaa toteuttaa tämän mahdollisimman nopeasti -
mutta toisin kuin on raportoitu, sillä ei ole uhkavaatimusta.
Siinä ei olisi mitään järkeä.
Jos se vaatisi asian ratkeamista 15.3. mennessä -
Hizbollah olisi tehnyt iskunsa päivää aiemmin.
Nyt kun puhumme tästä -
tilanne on kireä -
mutta sodan laajentumista ei ole ennalta määrätty.
- Aivan. Eversti Zehavi, haluan kuulla kantasi tähän.
Olet käynyt läpi melkoisia kokemuksia, -
en kutsuisi niitä vain valitettaviksi kokemuksiksi, -
viimeisen 48 tunnin aikana.
Haluatko kertoa niistä -
ja olosuhteista jotka suorastaan huutavat -
tarpeesta luoda turvallisuutta pohjoisrintaman alueelle.
Iranin välikäsi Hizbollah toimii siellä törkeästi ja kyynisesti.
61 000 pohjoisisraelilaista -
on joutunut evakkoon.
He ovat siirtyneet muualle Israeliin hallituksen pyynnöstä.
Lisäksi noin 40 000 muuta israelilaista -
on kokenut saman. Heidät on siirretty turvallisemmille alueille.
Mitä voit kertoa tästä?
Sinä asut Pohjois-Israelissa, joudut päivittäin kokemaan tätä.
Miten koet tämän?
- Ensin pari seikkaa.
Meillä on yli 60 000 hallituksen määräyksestä evakuoitua.
He tulevat 43 yhteisöstä. Eli 43 kaupunkia on nyt aavekaupunkia.
He eivät tiedä milloin palata.
Emme tiedä tarkkaa evakuoitujen määrää, luku muuttuu koko ajan.
Sodan alussa lukema oli suurempi.
Osa palasi koteihinsa, ainakin alueilla joilla ei saa korvausta.
Sota alkoi Hizbollahin ampuessa panssarintorjuntaohjuksia.
Niiden maksimikantama on kymmenen kilometriä, yleensä vähemmän.
Se käyttää myös lennokkeja.
Ne ovat hyvin tarkkoja.
Panssarintorjuntaohjus on mahdoton torjua.
Niille ei ole omaa hälytysjärjestelmää.
Näiden uhkien lisäksi oli jo ennestään Hizbollahin raketit.
Ne ovat pitemmille matkoille. Ne voidaan torjua.
Mutta niitä ammutaan rykelmissä.
Juuri tänä aamuna ammuttiin sata. Eilen pääni yli ammuttiin noin 20.
Olin silloin pienen tyttäreni kanssa.
En ehtinyt suojata häntä ajoissa.
Olimme ulkona eikä suojaa ollut.
Nämä ovat vaikeita hetkiä minulle äitinä.
Tätä raketit tekevät. Ne luovat kaaosta -
arkemme keskelle.
Tämä ei ole enää rutiiniarkea.
Yhteisöt eivät ole ainoita. Koko Pohjois-Israel kokee -
tämän sodan seuraukset.
Sananen noista vaihtoehdoista jotka mainitsitte.
Mielestäni Israelin puolustusvoimat (IDF) yrittää -
luoda kolmatta vaihtoehtoa -
täyden sodan, tulitauon tai huonon tulitauon sijaan.
Kolmas vaihtoehto on saavuttaa mahdollisimman paljon sotilaallisesti -
kunnes tulitauko tulee.
IDF on pyrkinyt tähän viime kuukausina, -
mutta ei ihan alusta.
Ehkä se on parempi kuin täyden mittakaavan sota.
Se on parempi kuin saada raketteja niskaan Tel Avivissa -
ja ne skenariot joista puhuimme.
Mutta emme tiedä mihin tämä kolmas vaihtoehto lopulta johtaa.
Puhuitte Hizbollahin vetäytymisestä. Sen sotilaalliset kyvyt pitää tuhota -
rajaseudulta.
Mutta emme tiedä sytyttävätkö nämä toimet kipinän -
ja koko tilanne leimahtaisi.
Mielestäni Hizbollahia ei kiinnosta tulitauko.
Se teki asian hyvin selväksi siellä olleelle Amos Hochsteinille.
Hizbollah on sanonut ettei pohjoisrintamalla nähdä tulitaukoa -
niin kauan kuin Gazassa ei nähdä tulitaukoa.
Kukaan ei tiedä millainen tulitauko olisi odotettavissa Gazaan.
Jos Hizbollah joutuu kestämättömään tilanteeseen -
se joutuu huomioimaan että se johtaa täysimittaiseen sotaan.
Siksi en voi sanoa ettei Hizbollahia sota kiinnosta.
Ehkä se ei halua itse aloittaa sitä.
Sille sopisi paremmin että Israel aloittaisi sen.
Mutta ei voi sanoa ettei sota kiinnostaisi sitä.
Muutenhan se neuvottelisi Hochsteinin kanssa.
- Tärkeitä pointteja.
Eversti Rayburn, -
vierailin kanssasi yhdessä noista aavekaupungeista.
Olimme muutamien metrien päässä pohjoisrajasta.
Tiedämme että harjanteen takana oli Hizbollahin terroristeja.
Sinä palvelit vuosikausia -
Libanonin asioissa sekä muissa alueen asioissa.
Katsotaan tilannetta USA:n näkökulmasta.
Bidenin hallinto rajoittaa Israelin hallituksen toimintaa -
ja estää muuttamasta Libanonin tilannetta.
Mitä suosittelisit presidentille jos olisit entisessä asemassasi?
- Libanonin kohdalla lähtökohtana on se -
ettei Hizbollah ole itsenäinen toimija.
Se tekee päätöksiä -
tiettyyn pisteeseen saakka.
Mutta strategisista asioista kuten Israelin vastaisesta sodasta -
tai yhteenotosta USA:n kanssa päättää Iranin ylin johtaja ajatollah.
Niistä päätetään Teheranissa.
Joten on totta ettei Hizbollah pyri eskalaatioon.
Mutta se johtuu siitä -
ettei se päätä asiasta.
Iranin hallinto rakensi Hizbollahin olemaan sen välikätenä.
Sillä pitää olla kyky ottaa iskuja vastaan -
suojatakseen Irania niiltä jotta Iran voisi eskaloida, -
epävakauttaa ja hyökätä.
Iranilaiset suunnittelivat Hizbollahin -
sen seurauksena että Iran menetti satoja tuhansia miehiä -
Iranin ja Irakin sodassa.
Iran teki sodan jälkeen strategisen päätöksen -
sotilasdoktriinista jonka mukaan se ei enää menettäisi persialaishenkiä.
Välikädet toimivat kulutustavarana siihen tarkoitukseen.
Tämä on toiminut erinomaisesti Iranin hyväksi reilut 30 vuotta.
Tähän liittyy Libanoniin ja Hizbollahiin liittyvä huomautus.
Strategisesti katsottuna Iranin hallinto ei selviä -
ilman Hizbollahin antamaa pelotetta.
Hizbollahin ja Iranin ohjusarsenaalit ovat loppujen lopuksi kaikki -
mitä sillä on strategisena pelotteena.
Jos joku valtio haluaisi hyökätä Iraniin -
estääkseen Irania rakentamasta ydinasetta, -
tai palauttaakseen Iranin hallinnon vastaisen pelotteen, -
Iranin ainoa keino on silloin käyttää Hizbollahia ja ohjusarsenaaliaan.
Jemenin huthit ovat Iranin pienempi välikäsi.
Huthien kyvyt ovat Hizbollahia pienemmät ja rajallisemmat.
Joten Iran ei pärjää ilman Hizbollahia.
Se ei halua ryhtyä konfliktiin jossa se menettäisi Hizbollahin.
Silloin se olisi haavoittuvainen suoralle hyökkäykselle.
Teki sen USA, Israel, Pakistan tai joku muu.
Tämä on tilanne.
Jos neuvoisin USA:n presidenttiä, aloittaisin tämän kertomisella.
Iranin intresseissä ei ole sota toistaiseksi.
Se voi ottaa vastaan Hizbollahin tappioita -
tiettyyn pisteeseen jos vaaraa sen menettämisestä ei ole.
Hizbollahia ei voi pakottaa asioihin jotka eivät ole Iranin intresseissä.
Se heikentäisi pelotetta.
Tähän kuuluu Litani-joen eteläpuolen tyhjennys -
USA:n esittämillä ehdoilla.
Israel hyväksyisi ehdot mutta Iranin hallinto ei.
Se ei pärjää ilman rajan läheistä pelotevaikutusta.
Kunnes tulee päivä jolloin Iran saattaa tehdä päätöksen -
ryhtyä ydinasevaltioksi.
Mutta ilman ydinasepelotetta se haluaa Hizbollahin Israelin rajalle -
tekemään asioita mitä se teki Saritin asuinalueella.
Se haluaa pelotella israelilaisia osoittamalla -
pystyvänsä vahingoittaa asuinalueita merkittävästi.
On monia asioita joita pitää ottaa huomioon.
Libanonin armeija on täysin kyvytön.
Se eikä YK:n UNIFIL pysty täyttämään tyhjiötä -
Litani-joesta etelään -
YK:n päätöslauselma 1701:n kaltaisen päivityksen avulla.
Niistä voi puhua erikseen.
Loppujen lopuksi: Libanon ja Hizbollahin Nasrallah eivät päätä.
Iranin ylin johtaja päättää.
Ja häntä ei kiinnosta sopimus USA:n ja Israelin ehdoilla.
- Kaksi mielenkiintoista seikkaa.
YK:n turvallisuusneuvoston päätöslauselma 1701 -
kehottaa Libanonin sisällissotaa edeltäviin järjestelyyn.
Silloin Libanonin hallintojärjestelmään tuli lahkolaismuodostelmia.
Hallinto on ollut rajusti epätasapainoinen viime vuodet -
koska Hizbollah on ottanut maan haltuunsa.
Sillä on myös paljon vihollisia Libanonissa.
- Vuoden 1989 Taif-sopimus.
- Hizbollahin vihollisista puheen ollen, -
se tietää että jos sitä isketään sen viholliset odottavat sen häviötä.
Sen viholliset avustavat sitä vastaan hyökkäävää.
Jos Hizbollah ryhtyy sotaan, onko Iran turvassa?
- Iran pelkää -
että Hizbollah on vain yhdellä tikkaalla -
matkalla kohti omaa ydininfrastruktuuria.
Kun presidentti Biden sanoi "älkää" -
sodan ensimmäisenä viikkona -
se oli tarkoitettu Iranille, Libanonille mutta myös Israelille.
Kotimaan näkökulma, -
Israelin hallituksen koostumus, ne ovat villejä kortteja tässä.
Eläköityneet kenraalit Benny Gantz ja Gadi Eisenkot -
liittyivät sotatilahallitukseen viime 11. lokakuuta.
Se oli juuri ennen kuin Israelin koneet hyökkäsivät -
Hizbollahin kohteita vastaan.
Puolustusministeri Gallant yllytti siihen, -
IDF:n komentaja Halevi suositteli sitä -
ja pääministeri Netanjahu tuki ajatusta haaleasti.
Tuolloin he uskoivat -
että Gaza on tärkein strateginen kohde.
Sitten he muuttivat mielensä. Nyt pohjoinen on tärkein painopistealue.
Mutta he eivät halua käynnistää sotaa.
He odottavat Hochsteinin...
- He eivät halua kiihdyttää sotaa. Sota on jo käynnissä.
- Puhutaan kampanjasta, laukaustenvaihdosta jne.
Sarit, hänen tyttärensä ja muut kokevat sodan sotana.
Mutta jos makrotasoa katsotaan -
sota on enemmän kuin nämä tapahtumat -
ja siinä olisi koko Israel osallisena.
Joten hallitus odottaa voiko Hochsteinin tehtävä onnistua.
Gantz ja Eisenkot luultavasti lähtevät hallituksesta...
- Onko sille aikaikkunaa olemassa?
- Ei ole, mutta perussyyt ovat nähtävissä.
Jos kuuden viikon tai 60 päivän tulitauko syntyy -
heillä ei ole mitään syytä jäädä hallitukseen.
Jos Netanjahu torpedoi panttivankisopimuksen -
he lähtevät koska eivät halua olla osana torpedointia.
Ainostaan jos Hamas nähdään syyllisenä -
sopimuksen torpedoimiseen, pysyvätkö he hallituksessa?
Heti kun he lähtevät, jarru hellittää.
Sitten Israel saattaisi tehdä ennaltaehkäisevän iskun -
tai voisi laajentaa sotaa.
Joten täytyy katsoa sisäpoliittista näyttämöä.
Näin nähdään onko sodan näkymät kasvussa vai vähentymässä.
- Totta, mutta se joka ajoi konfliktin käynnistämistä -
Libanonin suunnalla Hizbollahin jo aloitettua sodan 8. lokakuuta -
oli puolustusministeri Joav Gallant.
Hän on sotatilahallituksessa.
Katsotaan isoa kuvaa. Eversti Zehavi, -
Mitä hallituksen pitäisi mielestäsi tehdä?
Sinä asut Pohjois-Israelissa ja seuraat työksesi konflikteja.
Libanonin pääministeri Najib Mikati sanoi haastattelussa -
että neuvottelut jatkuvat ramadanin läpi -
eivätkä ne ole päättymässä.
- En antaisi paljoa painoarvoa Mikatin puheille.
Hän ei päätä asioista siellä.
Näemme miten Libanon käyttäytyy, eikä sillä ole validia presidenttiä.
- Hän on Hizbollahin puhemies kuten Nabih Berrikin on.
Vai onko tämä väärä luonnehdinta?
- En tiedä, mutta neuvottelut eivät etene mihinkään.
Päätöslauselma 1701 ei vahvistu, se heikkenee tässä.
Kyseinen päätöslauselma koski laittoman aseistuksen poistamista -
alueelta.
Nyt neuvottelut koskevat Hizbollahin vetäytymistä.
Näiden ero on tärkeä ymmärtää.
Mielikuva vetäytymisestä koskee yleensä ulkopuolisia sotavoimia -
mutta Hizbollah on paikallinen järjestö.
Joten pitäisi palata alkuperäiseen termiin laittomasta aseistuksesta.
Kysymys kuuluu olisiko se paranneltu 1701.
Kuka asettaa voimaan tämän idean?
Onko se YK joka ei onnistunut siinä 17 vuoden aikana, -
vai Libanonin armeija joka ei onnistunut siinä vai joku muu?
Mikä on aikaraja?
17 vuotta ei ole aikaraja kotoa puoli vuotta pois olleille.
Se pitäisi sisällyttää mihin tahansa tulevaan sopimukseen.
On tärkeää että ihmiset voivat palata koteihinsa täällä.
Heidän pitää saada palata turvallisesti.
Ja Libanon noudattaisi YK:n turvallisuusneuvoston päätöksiä.
Myös päätöslauselma 1559:ää joka koskee militioiden aseriisuntaa.
Tämä ei ole tapahtumassa nyt.
Siksi en usko että tulitauko itsessään -
olisi ratkaisu mihinkään.
Se antaisi vain lisäaikaa Hizbollahin kykyjen vahvistamiselle -
jotka kuitenkin pitäisi tuhota ennen tulitaukoa.
Me täällä olemme haavoittuvaiset uudelle teurastukselle.
Olisi tärkeää että aikarajan sisältävä päätös astuisi voimaan.
Ja että militiat riisuttaisiin aseista.
Tehdään myös selväksi että israelilaiset ovat nyt muuttuneet.
Emme halua enää nukkua öitämme hirviöiden naapurissa -
niin kuin teimme 6. lokakuuhun saakka.
Tämä koskee Hamasia ja Hizbollahia.
Siksi IDF tekee enemmän aloitteita ja vastaa heti iskuihin.
Tulitauko on viivästynyt koska mekin olemme muuttuneet.
Haluamme nähdä tuloksia -
mitä näihin YK:n päätöslauselmiin tulee.
Olen samaa mieltä että Iranilla on sanansa tähän.
Haluaisin nähdä että kansainvälinen yhteisö olisi puolellamme -
Iraniin liittyvissä asioissa.
Iran on maailmanlaajuinen uhka -
ja Punaisenmeren tapahtumat ovat yksi esimerkki tästä.
- Eversti Rayburn, -
Pohjoisen Israelin maa-alue on hyvin pieni.
Tänä aamuna ammuttiin 100 rakettia -
Pohjois-Israeliin.
Vertailun vuoksi, mitä tapahtuisi -
jos tuhansia raketteja ammuttaisiin USA:n Texasiin?
Miten Texas ja USA reagoisi?
Minulla on ystäviä ja sukua Texasissa.
He eivät reagoisi kuten Israel reagoi nyt.
Olisi aivan sama mitä Washington sanoisi, he eivät kuuntelisi.
Voiko tästä vertauksesta oppia jotain?
Voisiko Washingtonin näkemys olla erilainen -
liennytyslinjaan ja sodan välttämiseen verrattuna?
Lisäisikö Washington pelotetta lisäämällä kitkaa?
Ja sitten se huomaisi että Lähi-itä reagoi eri tavalla siihen?
- Mitä Texasiin tulee, -
vuonna 1916 meksikolainen Pancho Villa miehitti Texasin.
Hän hävitti raja-aluetta joukkoineen.
Sitten USA:n kenraali John J. Pershing joukkoineen -
marssi Texasiin, ja kampanjaa kutsuttiin "rangaistusretkeksi".
Näin käy jos joku yrittää tehdä jotain Texasille.
Mutta mitä Washingtoniin tulee -
nykyinen hallinto on de-eskalaatio -tilassa.
Se pyrkii liennytykseen kaikilla rintamilla.
Mutta se ei saa sitä.
Se yritti kovasti sitä jo vuonna 2021 -
mutta tuli torjutuksi Iranin ydinneuvotteluissa.
Sitten Hamas iski Israeliin keväällä -21.
Jos Washington ei rohkaistu -
liennytysmoodistaan ulos 7. lokakuun tapahtumien takia, -
ja huthien väkivaltaisten toimien takia Punaisellamerellä, -
tai yli sadan USA:n joukkoja vastaan tehtyjen iskujen takia -
Irakissa, Syyriassa ja Jordaniassa, niin sitten ei mistään.
USA:ssa on nyt vaalikausi meneillään.
Kaikki presidentin hallinnon päätökset ovat suurennuslasin alla.
Hallinto on nyt supervarovainen -
ulkomaan asioissa.
En usko että näemme tänä vuonna toisenlaista toimintatapaa.
En myöskään usko että ratkaisu syntyy -
käyttämällä samoja pelureita ja vanhoja työkaluja Libanonissa.
Ei ole mitään taikakaavaa joka odottaa löytämistään -
vanhojen ainesten seassa.
Uutta yhdistelmää ei synny vanhoista ainesosista.
Hizbollahin aseista riisumisesta on päätetty jo kolmesti.
Nyt sitä näköjään kaupataan jo neljättä kertaa.
YK: päätöslauselmat 1559, 1701 sekä sopimus meritalousalueista -
ja nyt sama tie uudestaan neljättä kertaa.
Tulos on luultavasti sama eli ei mitään.
- Ei alennusta. Mutta tässä kaikki tällä erää.
Kiitos eversti Zehavi, eversti Rayburn ja herra Oren.
Kiitos myös katsojillemme. Shalom Jerusalemista.
Suomennos: Markus Nurmesniemi